Liksminke

**Liksminke** eller *corpse paint* er en type kroppsmaling som hovedsakelig brukes av black metal-band på konserter og bandbilder. Sminken brukes for at musikerne skal fremstå som umenneskelige, likaktige eller demoniske, og omtales som det mest identifiserbare aspektet ved black metal-estetikken.

Liksminke innebærer vanligvis å dekke ansikt og nakke helt eller delvis med hvitt, med sorte markeringer rundt øyne og munn. Noen bruker også rødt for å etterligne blodstenk. Det er vanlig at artister har en særegen måte å sminke seg på. Selv om andre farger sjelden brukes, finnes det unntak, som Attila Csihars bruk av neonfarger og eksperimentering hos band som Satyricon og Dødheimsgard.

Utenfor black metal-sjangeren er svart og hvit ansiktsmaling brukt av en rekke musikere og band, f.eks. Arthur Brown, Alice Cooper, Kiss og The Misfits, og av profesjonelle fribrytere, som Steve «Sting» Borden.

## Historie og bruk
De første rockeartistene som brukte noe som kan minne om liksminke var Screamin’ Jay Hawkins og Arthur Brown på 1960-tallet. På 1970-tallet var Alice Cooper – sterkt påvirket av Arthur Brown – og Kiss eksempler på artister med svart og hvit ansiktssminke. Gitaristen Zal Cleminson fra The Sensational Alex Harvey Band fremsto som en "ond klovn" med ansiktsmaling, fargerike klær og en truende oppførsel. Samme tiår opptrådte punkband som The Misfits og sangeren David Vanian fra The Damned med svart og hvit ansiktssminke.

På slutten av 1970- og 80-tallet begynte denne typen sminke å bli mer assosiert med metalband. Vokalisten King Diamond i Mercyful Fate brukte ansiktsmaling som ligner på liksminke allerede i 1978 da han spilte i bandet Black Rose, mens Hellhammer – og senere Celtic Frost – også brukte lignende sminke.

Det brasilianske bandet Sarcófago var pionerer i bruk av liksminke, og magasinet *[[Metal Storm]]* omtaler dem som det første bandet med «ekte» corpse paint. Mayhems Jan Axel «Hellhammer» Blomberg og Jørn «Necrobutcher» Stubberud hevder imidlertid begge at Per «Dead» Ohlin var den første som brukte liksminke, og krediterer ham for introduksjonen av begrepet.– Det hadde ikke noe med måten Kiss og Alice Cooper brukte sminke på å gjøre. Dead ønsket faktisk å se ut som et lik. Han gjorde det ikke for å se kul ut. På begynnelsen av 1990-tallet fulgte andre black metal-band etter, og stilen ble tatt i bruk globalt. Senere sluttet noen norske band, som Emperor og Darkthrone, med liksminke fordi den ble oppfattet som trendy og hadde mistet sin opprinnelige symbolikk.

## Eksempler

Fil:King_Diamond_live_2006_Moscow_01.jpg|alt=King Diamond of Mercyful Fate and King Diamond| King Diamond fra Mercyful Fate og King Diamond
Fil:Behemoth-Orion.jpg|alt=Orion of Behemoth| Orion fra Behemoth
Fil:God_Seed_Hellfest_2009_13.jpg|alt=Gaahl with God Seed| Gaahl med God Seed
Fil:Watain1.jpg|alt=Erik Danielsson of Watain| Erik Danielsson fra Watain
Fil:Taake_Metal_Méan_Fest_220809_18.jpg|alt=Hoest of Taake| Hoest fra Taake
Fil:Frost_live_with_1349.jpg|alt=Frost of Satyricon and 1349| Frost fra Satyricon og 1349
Fil:Mayhem-with-Attila-Csihar-Infernofestival-2010.jpg|alt=Attila Csihar performing with Mayhem| Attila Csihar opptrer med Mayhem
Fil:Tsjuder_Igel_Rock_Valenciennes_03_03_2012_01.jpg|alt=Nag of Tsjuder| Nag fra Tsjuder
Fil:Lars_Stokstad_EoR2011.jpg|alt=Lars Stokstad, performing with Antestor| Lars Stokstad opptrer med Antestor


## Referanser